La Musique Française | Eufonia Baroque Academy
2024-09-08 19:00 - 21:00 (Europe/Bucharest) | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 8 septembrie, de la ora 19:00, vă invităm la un adevărat regal al muzicii baroce care se va desfășura la Timișoara sub conducerea unuia dintre cei mai importanți violoniști ai muzicii baroce, Bernhard Forck. Alături de el vor urca pe scena Sălii Capitol a Filarmonicii Banatul peste 20 de muzicieni din Japonia, Italia, Germania, Austria, România și China, printre care Diego Cantalupi la lăută, Mimoe Todo la clavecin, Vlad Popescu la vioară, Alexandru Mihai Bota la violă și Florian Schmidt Bartha la violoncel.
Concertul poate fi descris ca o călătorie muzicală în jurul perioadei baroce franceze. Drumul este deschis de lucrarea „Elementele”, a compozitorului și violonistului Jean-Fery Rebel, o compoziție care are ca temă creația lumii. Prima parte, „Le Chaos”, rămâne și astăzi deosebit de modernă, deschizându-se cu un acord disonant care conține toate sunetele gamei re minor armonic.
Călătoria continuă cu muzica scrisă de Arcangelo Corelli și Johann Sebastian Bach, doi dintre cei mai importanți compozitori ai muzicii clasice.
După pauză, scena este preluată de J. B. Lully și J. P Rameau. Lully (1632 – 1687), deși născut pe actualul teritoriu al Italiei, poate fi numit fondatorul operei franceze și un compozitor al cărui stil a fost preluat și imitat în întreaga Europă. Din creația acestuia, aveți ocazia să ascultați muzica scrisă pentru piesa de teatru și balet a renumitului Moliere, Burghezul Gentilom, apărută în 1670.
Concertul se încheie cu muzica lui Jean-Philippe Rameau (1683 – 1764), cel care continuă și preia rolul lui Lully de cel mai important compozitor operatic din muzica franceză barocă. Suita orchestrală din opera Dardanus reprezintă o premieră absolută pentru România.

Concert simfonic extraordinar „Puccini 100” | Dirijor: CIPRIAN TEODORAȘCU, Soliști: LUIZA FATYOL – soprană, IOAN HOTEA – tenor
2024-09-13 19:00 - 21:00 | Școala Gimnazială nr. 24, Strada Brândușeinr. 7/ Timiș, Timișoara
La 100 de ani de la moartea unuia dintre cei mai mari compozitori de operă ai lumii, Filarmonica Banatul Timișoara celebrează geniul creator al lui Giacomo Puccini printr-un concert simfonic extraordinar. Vineri, 13 septembrie 2024, de la ora 19:00, în curtea Școlii Gimnaziale nr. 24 din Cartierul Dacia, vă invităm să pășiți în lumea magică a creațiilor marelui compozitor italian.
Orchestra simfonică „Remus Georgescu” a Filarmonicii Banatul Timișoara, sub bagheta dirijorului Ciprian Teodorașcu, ne invită să ne lăsăm pătrunși de emoția, sensibilitatea și dramatismul compozițiilor lui Puccini. Armonia sonoră va fi completată de vocea strălucitoare a sopranei Luiza Fatyol și forța expresivă a tenorului Ioan Hotea.
Printre lucrările celebre pe care le vom audia se numără „Madama Butterfly”, „La Bohème”, „Tosca” și „Turandot”, dar nu numai.
Biletele au preț unic: 5 lei de persoană!

Creativitatea. Întâmplare sau strădanie? | Conferință susținută de Angelica Postu
2024-09-17 19:00 - 20:00 | Centrul de Proiecte, Strada Vasile Alecsandri 1, Timișoara
Descrisă ca o abilitate de a produce idei originale sau neobișnuite, creativitatea este rezultatul unei interacțiuni foarte complexe între procese neuronale, experiențe personale și mediul înconjurător.
Cât de conștienți suntem că acest proces poate fi cultivat și dezvoltat în timp? Sunt mai degrabă factorii genetici sau factorii de mediu decisivi în impactul potențialului creativ? Și ce legătură au Kafka, Murakami și Maya Angelou cu toate aceste aspecte?
Vă așteptăm la o incursiune în lumea creativității, a ideilor inovatoare și a stimulării creativității prin ochii și experiența Angelicăi Postu, cea care aprofundează neîncetat elementele stimulante esențiale din viețile artiștilor. Totul, în cadrul unei conferințe cu tema Creativitatea. Întâmplare sau strădanie?, ce va avea loc în 17 septembrie, de la ora 19:00, la Centrul de Proiecte.
INTRAREA ESTE LIBERĂ!

Concert simfonic „Artiștii de mâine” | Orchestra simfonică a Filarmonicii Banatul și elevii Liceului de Artă „Ion Vidu”
2024-09-18 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Cinci dintre cei mai talentați elevi ai Liceului de Artă „Ion Vidu” Timișoara au fost selectați în cadrul evenimentului „Artiștii de mâine” pentru a susține un concert alături de artiștii Orchestrei simfonice „Remus Georgescu” a Filarmoncii Banatul Timișoara.
Tinerii artiști care vor străluci pe scena Sălii Capitol, miercuri, 18 septembrie 2024, de la ora 19:00 sunt: Robert Tiutiuc (clasa a IX-a) – vioară, Laurențiu Dorin Stoian (clasa a X-a) – pian, Darius Cîrstulescu (clasa a IX-a) – corn, Bogdan Lupulescu (clasa a X-a) – contrabas și Selia Alăzăroae (clasa a XII-a) – canto.
EN
Symphonic concert „Tomorrow’s Artists” | The Symphony Orchestra of The Banatul Philharmonic and the students of the „Ion Vidu” Art High School
Five of the most talented students of the „Ion Vidu” Art High School Timișoara were selected in the „Artisti de maine” event to perform a concert with the artists of the „Remus Georgescu” Symphony Orchestra of the Banatul Philharmonic.
The young artists who will shine on the stage of the Capitol Hall, on Wednesday, September 18, 2024, from 19:00 are: Robert Tiutiuc (9th grade) – violin, Laurențiu Dorin Stoian (10th grade) – piano, Darius Cîrstulescu ( 9th grade) – horn, Bogdan Lupulescu (10th grade) – double bass and Selia Alăzăroae (12th grade) – singing.

Concert Très vif | Eufonia Festival
2024-09-19 19:00 - 21:00 | Sala Barocă a Muzeului Național de Artă Timișoara, Piața Unirii Nr. 1, Timișoara
În deschiderea seriei concertelor din partea a doua a Festivalului Eufonia, vă invităm să vă lăsați cuceriți de împletirea armonioasă a sunetelor instrumentelor cu coarde și al oboiului. Într-un cadru plin de eleganță și rafinament – Palatul Baroc, vă propunem, în deschidere, să audiați Cvartetul în fa major al lui W. A. Mozart, o lucrare luminoasă și plină de optimism, scrisă în 1781.
Prezența lui Jörg Widmann chiar după Mozart și înainte de Beethoven nu este deloc întâmplătoare. Cei doi compozitori clasici reprezintă adevărate modele pentru compozitorul german, muzician care, în prezent, este compozitor în rezidență al Filarmonicii din Berlin și un adevărat fenomen al muzicii moderne. Piesa „Air”, pentru corn solo, este cântată în premieră în România, în interpretarea renumitului cornist englez Ben Goldscheider (câștigător al BBC Young musician award în 2016).
Din creația lui L. v. Beethoven am ales o lucrare din 1797, pe când compozitorul avea doar 27 de ani. Trioul pentru clarinet, fagot și pian va fi interpretat de trei muzicieni renumiți, aflați pentru prima dată la Timișoara: Peter Friis Johansson (Suedia), Mathis Stier (Germania), dar și Pablo Barragán (Spania), prezent pentru al doilea an consecutiv în cadrul festivalului.
În încheierea concertului, ascultăm una dintre cele mai importante lucrări camerale ale secolului XX, Sonata pentru vioară și violoncel a lui Maurice Ravel. Compusă între anii 1920 și 1922 în memoria lui Claude Debussy, această piesă impresionistă oferă titlul acestui concert, Très vif (foarte rapid, vioi). Lucrarea va fi interpretată de către doi muzicieni extraordinari, Nurit Stark (vioară) și Giovanni Gnocchi (violoncel).

Concert simfonic „Artiștii de mâine” | Orchestra simfonică a Filarmonicii Banatul și studenții Facultății de Muzică și Teatru
2024-09-20 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
„Artiștii de mâine”, un proiect al Filarmonicii Banatul Timișoara pentru susținerea tinerelor talente, îi aduce în fața publicului timișorean pe cinci dintre cei mai talentați studenți ai Facultății de Muzică și Teatru Timișoara, sub bageta dirijorului GHEORGHE COSTIN.
Bogdan-Nicolae Buică (anul IV) – percuție, Inga Godea (anul IV) – vioară, Lucas Kohl (anul III) – pian, Alexandru Ticula (anul III) – canto, Ana-Maria Buțurcă (anul IV) – canto și Maria Boldan( anul I Master) – canto vor împărți scena Sălii Capitol cu membrii Orchestrei simfonice „Remus Georgescu” a Filarmonicii Banatul Timișoara, vineri, 20 septembrie 2024, de la ora 19:00.

EN
Symphonic concert „Tomorrow’s Artists” | The Banatul Philharmonic Symphony Orchestra and students of the Faculty of Music and Theatre
„Tomorrow’s artists”, a project of The Banatul Philharmonic to support young talents, brings five of the most talented students of the Timișoara Faculty of Music and Theater to the Timișoara public.
Bogdan-Nicolae Buică (IV year) – percussion, Inga Godea (IV year) – violin, Lucas Kohl (III year) – piano, Alexandru Ticula (III year) – singing, Ana-Maria Buțurcă (IV year) – singing and Maria Boldan (first year Master) – canto will share the Capitol Hall stage with the members of the „Remus Georgescu” Symphony Orchestra of the Banatul Timișoara Philharmonic, Friday, September 20, 2024, from 7:00 p.m.

Concert Next Generation | Eufonia Masterclass
2024-09-20 19:00 - 21:00 | Facultatea de Muzică și Teatru Timișoara, Piața Libertății 1, Timișoara, Timiș, 300077, România
În 20 septembrie, este rândul tinerelor talente să își demonstreze calitățile artistice. Într-un concert special conceput pentru ei – Next Generation, cursanții Eufonia Masterclass vin în fața noastră ca să pună în lumină lucrări din literatura clasică. Au astfel ocazia de a se familiariza cu scena, dar și cu publicul, din care vor face parte și artiștii invitați în cadrul festivalului, alături de care au urmat cursurile de măiestrie interpretativă.
Îi vom asculta în 20 septembrie, de la ora 19:00, la Sala Orpheum a Facultății de Muzică și Teatru Timișoara.

Concert Young Spirit | Eufonia Masterclass
2024-09-21 19:00 - 21:00 | Casa Artelor, Strada Episcop Augustin Pacha 8, Timișoara
Casa Artelor este spațiul în care, sâmbătă, 21 septembrie 2024, tinerii muzicieni înscriși la cursurile de măiestrie interpretativă din cadrul Eufonia Festival vin în fața publicului Timișorean. Tinerele talente vor interpreta lucrări din literatura clasică, în cadrul concertului Young Spirit, ce va avea loc de la ora 19:00.
Vă invităm cu drag să le admirați talentul și să vă bucurați din plin de o seară plină de energie, în care vom vibra pe aceeași frecvență cu muzica de înaltă calitate.

Concert extraordinar de închidere The Wanderer | Eufonia Festival
2024-09-22 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Octetul lui Franz Schubert este una dintre cele mai importante compoziții din istoria muzicii clasice, iar în cadrul acestei ediții a Festivalului Eufonia, ne îndreptăm spre împlinirea unui vis, acela de a o aduce în fața dumneavoastră.
Compozitor cu o soartă tragică, Schubert a trăit doar până la vârsta de 31 de ani, însă ne-a lăsat adevărate comori muzicale. Octetul pe care vi-l propunem spre audiție în cadrul concertului extraordinar de închidere din data de 22 septembrie, a fost creat pe când compozitorul avea doar 27 ani. Scrisă pentru două viori, violă, violoncel, contrabas, corn, fagot și clarinet, prima parte a lucrării este inspirată din titlul propriului său lied, Der Wanderer. De aici pornește și titlul acestui concert, ce semnifică metaforic și călătoria noastră prin viață.
Partea lentă a acestui octet este una dintre cele mai frumoase fragmente de acest fel compuse vreodată, iar interpretarea muzicienilor internaționali prezenți anul acesta la Festivalul Eufonia promite o seară magică.
Pentru întâia oară în cadrul festivalului, vom asculta și creația compozitorului american Henry Cowell (1897 – 1965) intitulată „Irish Legends”, dar și o lucrare semnată de compozitorul francez Émile Paladilhe (1844 – 1926). Vă așteptăm la Sala Capitol, de la ora 19:00, ca să savurăm împreună un program artistic senzațional, ce încheie ediția Chasing Dreams a Festivalului Eufonia.

Recital educativ ELEPHANTUS IN ATTICA | ADRIANA TOACSEN - pian
2024-09-23 08:00 - 17:00, 2024-10-17 11:00 - 12:00 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Dragi copii, părinți și bunici, pregătiți-vă pentru o dimineață plină de magie, muzică și povești fermecătoare! Joi, 17 octombrie 2024, de la ora 11:00, în Sala „Mihai Perian” a Liceului de Artă „Ion Vidu”, vă invităm să descoperiți universul fascinant al sunetelor, al imaginilor și al fanteziei.
Pianista Adriana Toacsen aduce în atenția publicului unul dintre cei mai cunoscuți și prietenoși elefanți, Babar, apropiind publicul atât de textul ilustrat de Jean de Brunhoff, cât și de muzica lui Francis Poulenc.
Adriana Toacsen colaborează cu șase compozitori români contemporani, Diana Rotaru, Cătălin Crețu, Cristian Bence-Muk, Ariadna Ene Iliescu, Irina Perneș și George Păiș, care au scris câte o lucrare nouă, de mici dimensiuni, pe care pianista le va integra în concert. Astfel, povestea lui Babar va conține inserții de muzică contemporană românească în mijlocul lucrării.
Un narator va fi alături de pianistă, interpretând publicului textul lui Jean de Brunhoff.
Elefantul vă invită să luați parte la o călătorie plinǎ de suspans și surprize!

Concert coral | MEDALION OLA GJEILO | Dirijor: IOSIF TODEA | Solistă: RUT IOVESCU - soprană
2024-09-26 20:00 - 22:00 | Biserica Millennium, Piața Romanilor Nr. 6, Timișoara, Timiș, 300100, România
Joi, 26 septembrie 2024, la ora 20:00, Biserica Millennium va găzdui un concert coral deosebit, dedicat lui OLA GJEILO, compozitor cunoscut pentru muzica sa profundă și emoționantă. În interpretarea Corului „Ion Românu” al Filarmonicii Banatul Timișoara, vor fi readuse la viață cele mai frumoase creații ale compozitorului norvegian.

Dirijorul Iosif Todea va conduce ansamblul cu măiestrie, garantând un tablou sonor vibrant, ce va umple de emoție fiecare colț al bisericii.

Soprana Rut Iovescu va aduce o notă de rafinament și sensibilitate cu vocea-i strălucitoare. Alături de pianista Regina Borinov și instrumentiști de excepție, precum Cătălina Trincă și Angela Gherasim la vioară, Iuliana Ambăruș la violă, Darius Tereu la violoncel și Ioan Vasile Turc la oboi, concertul promite o împletire armonioasă a expresiei vocale și instrumentale, amplificată de atmosfera sacrală a bisericii.

Concert JAZZ SIMFONIC | Orchestra simfonică a Filarmonicii Banatul Timișoara & TEODORA BRODY ENACHE | Dirijor: LEE REYNOLDS
2024-09-27 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 27 septembrie 2024, ora 19:00, în Sala Capitol, vă invităm într-o călătorie sonoră ce îmbină sensibilitatea clasică cu dinamismul jazz-ului contemporan.
Sub bagheta talentatului dirijor Lee Reynolds, Orchestra simfonică „Remus Georgescu” a Filarmonicii Banatul Timișoara și Teodora Brody Enache cu vocea sa caldă și expresivă vor transforma fiecare notă într-un ecou al pasiunii. Andrei Kivu la violoncel, Călin Grigoriu la chitară și Joca Perpignan la percuție vor completa frumusețea sonoră a serii.
Programul concertului va cuprinde lucrări celebre, precum Sonata Patetica a lui Beethoven, reinterpretată vocal, urmată de un moment Mozart, aranjat cu măiestrie de către Călin Grigoriu. Rapsodia nr. 1 a lui George Enescu, cu versiunile lor vocale, vor răsuna în inimile celor prezenți, aducând un omagiu tradiției culturale românești. Vor urma Dansurile românești de Bartók, Doina din repertoriul tradițional, în interpretare a cappella, Canonul lui Pachelbel și Sonata lunii de Beethoven. Seara se va încheia sclipitor cu Rapsodia nr. 2 de Enescu.

Gala Blues/ Jazz KAMO | Bega Blues Band & Post Scriptum, Ramona Horvath / Saul Rubin 4tet, North Sea String Quartet
2024-09-28 19:00 - 22:00 | Grădina Fila, Grădina / Cinema de Vară Capitol, Bulevardul Regele Ferdinand I, Timișoara, Timișoara
Vino să te bucuri de interpretări captivante ale unor artiști de renume din țară și din străinătate în cadrul celei de-a XXXIII-a ediții a Galei de Blues / Jazz KAMO! Îți promitem o atmosferă electrizantă în compania muzicii tale preferate, sâmbătă, 28 septembrie 2024, în Grădina de Vară a Sălii Capitol.
Programul serii:
⭐️ ora 19:00: Bega Blues Band & Post Scriptum
⭐️ ora 20:00: Ramona Horvath – Saul Rubin 4tet (Franța – SUA)
⭐️ ora 21:00 North Sea String Quartet (Olanda)
Prezentatori: Florian Lungu și Virgil Mihaiu
Director artistic: Johnny Bota
Participarea este gratuită!
____________
Organizator: Filarmonica Banatul Timișoara
Program finanțat din bugetul local al Municipiului Timișoara
Program cultural finanțat de Consiliul Județean Timiș prin TimCultura2024

EN
Come and enjoy captivating performances by renowned artists from the country and abroad at the 33rd edition of the KAMO Blues / Jazz Gala! We promise you an electrifying atmosphere in the company of your favorite music, on Saturday, September 28, 2024, in the Summer Garden of the Capitol Hall.
Evening schedule:
⭐️ 19:00: Bega Blues Band & Post Scriptum
⭐️ 20:00: Ramona Horvath – Saul Rubin 4tet (France – USA)
⭐️ 21:00 North Sea String Quartet (Netherlands)
Presenters: Florian Lungu and Virgil Mihaiu
Artistic director: Johnny Bota
Participation is free!
_____________
Organizer: The Banatul Philharmonic
Program financed from the local budget of the Municipality of Timișoara
Cultural program financed by the Timiș County Council through TimCultura2024

Gala Blues/ Jazz KAMO | David Luca Trio, Tom Sheen Band, Bohém Ragtime Jazz Band
2024-09-29 19:00 - 22:00 | Grădina Fila, Grădina / Cinema de Vară Capitol, Bulevardul Regele Ferdinand I, Timișoara, Timișoara
Sărbătoarea talentului, a creativității și a pasiunii pentru muzica blues și jazz continuă duminică, 29 septembrie 2024, în Grădina de Vară a Sălii Capitol, în cadrul celei de-a XXXIII-a ediții a Galei de Blues/ Jazz KAMO. Vă invităm să luați parte la un eveniment memorabil, ce reunește pasionații de muzică într-o ambianță plină de energie și care, cu siguranță, va crea o amintire memorabilă pentru spectatori și artiști deopotrivă.
Programul serii:
⭐️ ora 19:00: David Luca Trio
⭐️ ora 20:00: Tom Sheen Band (Anglia)
⭐️ ora 21:00: Bohém Ragtime Jazz Band (Ungaria)
Prezentatori: Florian Lungu și Virgil Mihaiu
Director artistic: Johnny Bota
Participarea este gratuită!
____________
Organizator: Filarmonica Banatul Timișoara
Program finanțat din bugetul local al Municipiului Timișoara
Program cultural finanțat de Consiliul Județean Timiș prin TimCultura2024
EN
The celebration of talent, creativity and passion for blues and jazz music continues on Sunday, September 29, 2024, in the Summer Garden of the Capitol Hall, during the XXXIII edition of the KAMO Blues/Jazz Gala. We invite you to take part in a memorable event that brings together music lovers in an energetic atmosphere that is sure to create a memorable memory for spectators and artists alike.
Evening schedule:
⭐️ 19:00: David Luca Trio
⭐️ 20:00: Tom Sheen Band (England)
⭐️ 21:00: Bohém Ragtime Jazz Band (Hungary)
Presenters: Florian Lungu and Virgil Mihaiu
Artistic director: Johnny Bota
Participation is free!
_____________
Organizer: The Banatul Philharmonic
Program financed from the local budget of the Municipality of Timișoara
Cultural program financed by the Timiș County Council through TimCultura2024

Concert vocal-simfonic extraordinar – Deschiderea Stagiunii 2024/2025 | Orchestra și Corul Filarmonicii Banatul Timișoara | Dirijor: SASCHA GOETZEL, soliști: FLORIN ILIESCU – vioară, BRYAN CHENG – violoncel, SIMON TRPČESKI – pian
2024-10-04 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Cu titlul „Călătorii muzicale”, Filarmonica Banatul Timișoara anunță lansarea Stagiunii 2024/2025. Vineri, 4 octombrie, de la ora 19:00, Sala Capitol se va umple de ecouri sublime și pasionante, în cadrul unui eveniment de excepție ce marchează deschiderea Stagiunii 2024 – 2025. Concertul vocal-simfonic inaugural, sub conducerea dirijorală a maestrului Sascha Goetzel (Dirijor în Rezidență al Filarmonicii Banatul Timișoara în Stagiunea 2024/2025), promite o seară memorabilă, plină de emoție și măreție.
Orchestra simfonică „Remus Georgescu” și Corul „Ion Românu” ale Filarmonicii Banatul se reunesc pe aceeași scenă pentru a oferi publicului o experiență sonoră inegalabilă. În centrul atenției se află un trio de soliști de renume internațional: virtuozul violonist Florin Iliescu, talentatul violoncelist Bryan Cheng și remarcabilul pianist Simon Trpčeski, fiecare dintre ei aducându-și aportul unic în interpretarea capodoperelor muzicale.
Programul serii debutează cu Triplul concert pentru vioară, violoncel, pian și orchestră în do major, op. 56 de Ludwig van Beethoven, o lucrare care îmbină virtuozitatea cu emoția, aducând în prim-plan dialogul și armonia dintre cele trei instrumente. Această capodoperă va fi urmată de fascinantele Suite nr. 1 și 2 „Daphnis și Chloé” de Maurice Ravel, lucrare ce evocă pasiunea și romantismul celebrei povești.
Corul, pregătit de maestrul Iosof Todea, va completa această tablou artistic, aducând un plus de profunzime și expresivitate.

Recital cameral Corespondențe expresive | FLORIN PAUL - vioară, viola, DORIN GLIGA – oboi, DANA PAUL-GIOVANINETTI - pian
2024-10-10 19:00 - 20:30 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Vă invităm să pătrundeți în fascinanta lume sonoră a muzicii de înaltă clasă, joi, 10 octombrie 2024, la ora 19:00, la Sala „Mihai Perian” a Liceului de Artă „Ion Vidu”. În cadrul recitalului „Corespondențe expresive”, trei artiști talentați vă vor purta într-o călătorie muzicală fascinantă. Virtuozul violonist și violist Florin Paul, maestrul oboist Dorin Gliga, și talentata pianistă Dana Paul-Giovaninetti vor da viață unor compoziții celebre și evocatoare.
Programul recitalului va include lucrări ale unor titani ai muzicii clasice, de la Händel la Bach, de la geniul ritmat al lui Prokofiev la stilul vibrant și expresiv al lui Vivaldi. Veți asculta, de asemenea, lucrări contemporane semnate de D. Șostakovici, E. Ysaye, Viorel Munteanu și C. Bobescu, toate reunite în acest tablou sonor complex și emoționant.

Concert simfonic educativ (12 – 18 ani)
2024-10-11 10:00 - 11:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 11 octombrie 2024, de la ora 10:00, la Sala Capitol, repetiția concertului ce va avea loc în seara aceleiași zile, de la ora 19:00, se transformă într-un concert educativ dedicat tinerilor de 12 – 18 ani. Aceștia vor avea ocazia să vadă cum se pregătesc artiștii orchestrei, dar și solistul Teo Gheorghiu – pianist de talie internațională.
Cu un stil interpretativ captivant și o virtuozitate remarcabilă, Teo va interpreta Concertul pentru pian și orchestră nr. 3 în do minor, op. 37 de L. van Beethoven și îi va introduce pe tineri în culisele unui concert simfonic.
De asemenea, maestrul Radu Popa le va explica tinerilor spectatori care este cheia unui concert de succes.

Concert simfonic | Dirijor: RADU POPA, solist: Teo Gheorghiu – pian
2024-10-11 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 11 octombrie 2024, de la ora 19:00, la Sala Capitol, vă invităm să pătrundeți în universul sonor al muzicii lui Beethoven. În interpretarea Orchestrei Simfonice „Remus Georgescu” a Filarmonicii Banatul Timișoara, sub bagheta maestrului Radu Popa, veți asculta un concert ce promite să vă transpună într-o lume plină de emoții.
Alături de artiștii orchestrei, pe scenă se va afla un solist de talie internațională, pianistul Teo Gheorghiu. Cu un stil interpretativ captivant și o virtuozitate remarcabilă, Teo va interpreta Concertul pentru pian și orchestră nr. 3 în do minor, op. 37.
Programul continuă cu Simfonia nr. 6 în fa major, op. 68, cunoscută sub numele de „Pastorala”, este una dintre cele mai iubite lucrări ale lui Ludwig van Beethoven și evocă frumusețea naturii și a vieții rurale. Structurată în cinci mișcări, această simfonie transmite o gamă variată de emoții, de la bucuria resimțită într-un peisaj idilic la momentele de liniște și contemplare.

RECITAL EDUCATIV Muzică din desene animate (2 - 7 ani)
2024-10-12 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Dragi copii, părinți și bunici, pregătiți-vă pentru o dimineață plină de magie și distracție! Pe 12 octombrie 2024, la ora 11:00, Sala Capitol va fi transformată într-o lume colorată și veselă a muzicii din desene animate.
Ana David și Carmen Iuga cu vioarele lor melodioase, Darius Tereu cu sunetul expresiv al violoncelului, Bogdan Preda cu flautul său fermecat și Andreea Olariu la pian vor aduce la viață cele mai iubite melodii din desenele animate.
Cu aranjamente magice realizate de Cristian Spătaru, fiecare notă va răsuna ca o poveste. Iar prezentatorul nostru, Ionuț Marian Pîrvulescu, va fi ghidul vostru în această aventură muzicală, plină de surprize și momente de neuitat.
Nu ratați ocazia de a vă transforma sâmbăta într-o adevărată sărbătoare a sunetelor și a imaginației!

Recital TRIO AXIS MUNDI | Festivalul-concurs Internațional „Remus Georgescu”
2024-10-14 19:00 - 20:30 | Sinagoga din Cetate, Str. Mărășești, nr. 6, Timișoara, Timiș, România
AXIS MUNDI deschide cea de-a XI-a ediție a Festivalului-concurs Internațional „Remus Georgescu”. Trio- ul format din Aurelian Băcan la clarinet, Radu Dunca la vioară și Eva Butean la pian va interpreta lucrări de Aram Khachaturian, DanDe Popescu, Alexandru Murariu, Cristian Bence-Muk, Adrian Pop și Aurelian Băcan. Patru dintre compoziții vor fi prezentate în primă audiție absolută.
Pentru o experiență muzicală ce pornește de la melodicitatea specifică școlii ruse și ajunge la cea vibrantă a contemporaneității, vă invităm luni, 14 octombrie, de la ora 19:00, la Sinagoga din Cetate.

Recital COLOR UMBRAE – Ansamblul ATEM | Festivalul-concurs Internațional „Remus Georgescu”
2024-10-16 19:00 - 20:30 | Mansarda Facultății de Arte și Design Timișoara, Strada Oituz Nr. 4, Timișoara
Miercuri, 16 octombrie 2024, de la ora 19:00, vă invităm să vă lăsați purtați de fascinanta lume a creațiilor muzicale contemporane în interpretarea talentaților artiști ai ansamblului ATEM: Bogdan Preda – flaut, Cristina Mălăncioiu – vioară, Cristian Miclea – clarinet, Darius Tereu – violoncel și Victor Andrei Părău – pian.
În program, lucrări vibrante ce pun în valoare măiestria instrumentală a protagoniștilor, ale compozitorilor Clara Iannotta, Dan Dediu, Salvatore Sciarrino, Irina Perneș, Beat Furrer, Elise Arancio și Irinel Anghel – cea care semnează lucrarea în primă audiție absolută a serii.

Prelegere UCMR „Post Velum” | Festivalul-concurs Internațional „Remus Georgescu”
2024-10-17 17:00 - 19:00 | Mansarda Facultății de Arte și Design Timișoara, Strada Oituz Nr. 4, Timișoara
Filliala Timișoara a Uniuniii Compozitorilor și Muzicologilor din România se prezintă!  Alături de compozitoarea Diana Rotaru, invitata specială a evenimentului, Gabriel Almași, Gabriel Mălăncioiu și Mihai Popean vor dezvălui audienței ce stă în spatele sunetelor care formează Universul sonor al fiecăruia dintre ei. Teme precum Natural-Cultural, cum scriem muzică nouă pentru generația de tineri interpreți sau imersia în lumea fantastică a măștii văzută în spațiul japonez și românesc, abordate într-o manieră relaxată și accesbilă, ne vor ajuta să ne amintim de ce iubim muzica zilelor noastre.
Evenimentul are loc joi, 17 octombrie, de la ora 17:00, la Mansarda Facultății de Arte și Design Timișoara.
Intrarea liberă!

Recital educativ ELEPHANTUS IN ATTICA | ADRIANA TOACSEN - pian
2024-10-17 19:00 - 20:00 | Mansarda Bastionului Maria Theresia, Strada Hector, Nr.1, Timișoara, Timiș
Joi, 17 octombrie, de la ora 19:00, în mansarda Bastionului Maria Theresia, descoperim împreună universul fascinant al sunetelor, al imaginilor și al fanteziei. Pianista Adriana Toacsen aduce în atenția publicului unul dintre cei mai cunoscuți și prietenoși elefanți, Babar, apropiind publicul atât de textul ilustrat de Jean de Brunhoff, cât și de muzica lui Francis Poulenc.
Adriana Toacsen colaborează cu șase compozitori români contemporani, Diana Rotaru, Cătălin Crețu, Cristian Bence-Muk, Ariadna Ene Iliescu, Irina Perneș și George Păiș, care au scris câte o lucrare nouă, de mici dimensiuni, pe care pianista le va integra în concert.
Astfel, povestea lui Babar va conține inserții de muzică contemporană românească în mijlocul lucrării. Un narator va fi alături de pianistă, interpretând publicului textul lui Jean de Brunhoff.
Vă invităm cu drag să luați parte la o călătorie plinǎ de suspans și surprize!

Concert simfonic Orchestra simfonică „Remus Georgescu” a Filarmonicii Banatul | Dirijor: RÓBERT FARKAS, solistă: JÚLIA PUSKER– vioară
2024-10-18 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm cu drag la un concert simfonic deosebit, în care sunetul și emoția se contopesc pentru a oferi o seară memorabilă la Sala Capitol, vineri, 18 octombrie, de la ora 19:00. Sub bagheta talentatului dirijor Róbert Farkas, orchestra simfonică „Remus Georgescu” a Filarmonicii Banatul vă invită să audiați un program captivant, plin de profunzime și frumusețe.
Concertul va fi deschis de Uvertura Festivalului Academic, op. 80 de Johannes Brahms, o lucrare plină de energie și optimism. Apoi, avem plăcerea de a o avea ca solistă pe remarcabila Júlia Pusker, care va interpreta cu măiestrie Concertul pentru vioară și orchestră nr. 1 de Béla Bartók.
Această lucrare, caracterizată prin ritmuri vii și teme folclorice, va crea o atmosferă electrizantă, în care vioara va dialoga intens cu orchestra, explorând nuanțe variate, de la delicatețe la forță impresionantă. În încheiere, ne lăsăm purtați de grandioasa Simfonie nr. 4 în mi minor, op. 98 a lui Brahms, o capodoperă ce îmbină rafinamentul, profunzimea emoțională și măreția orchestrală, specifice stilului brahmsian.

Simpozion UCMR „De Silentio et Musica” | Festivalul-concurs Internațional „Remus Georgescu”
2024-10-19 19:00 - 21:00 | Mansarda Facultății de Arte și Design Timișoara, Strada Oituz Nr. 4, Timișoara
Simpozionul „De Silentio et Musica” prilejuiește curioșilor întâlniri cu teme fascinante ale muzicologiei contemporane, abordate prietenos și interactiv. Pornim de la protoistoria muzicii, aflând cum cele mai simple forme de viață vegetală generează sunet, vorbim despre legăturile lui George Enescu cu Timișoara, vom înțelege cum ajunge la un public numeros sunetul fabulos al orgilor din regiune, ne vom aminti de maestrul Remus Georgescu și creația sa și vom înțelege cum percepem sunetele cotidiene din jurul nostru, în adevărata artă a ascultării.
Participă: Ovidiu Papană, Felician Stoica, Cristina Struța, Constantin Tufan-Stan, Rodica Giurgiu, Maria Balabaș.
Moderator: Diana Rotaru.
Evenimentul are loc sâmbătă, 19 octombrie 2024, de la ora 19:00, la Mansarda Facultății de Arte și Design Timișoara.
Intrarea este liberă!

Recital SILENTIUM EST AUREUM | Kilian Herold – clarinet, Sarah Maria Sun – voce, Jan Philip Schulze - pian
2024-10-21 19:00 - 20:30 | Mansarda Facultății de Arte și Design Timișoara, Strada Oituz Nr. 4, Timișoara
Vă invităm la un eveniment muzical de excepție, luni, 21 octombrie 2024, începând cu ora 19:00, în atmosfera intimă a Mansardei Facultății de Arte și Design. Kilian Herold, un maestru al clarinetului, va aduce un suflu nou interpretării, iar vocea fascinantă a lui Sarah Maria Sun va adăuga sclipiri de profunzime și expresivitate, în timp ce pianistul Jan Philip Schulze va crea un cadru armonios prin tehnica sa de excepție.
Cei trei artiști de remume internațional vor explora profunzimile și nuanțele muzicii contemporane, într-un recital ce promite să fie o revelație sonoră. Sub titlul „Silentium Est Aureum”, evenimentul va aduce în fața publicului o selecție diversificată de lucrări, incluzând compoziții semnificative de Thierry Tiedrow, Benjamin Britten/ W. H. Auden, Leonard Bernstein, György Ligeti, Georges Aperghis și Benjamin Scheuer.
Fiecare piesă va deschide o fereastră către universuri sonore variate, îmbinând stiluri și influențe diferite, ce reflectă atât complexitatea emoțiilor umane, cât și suflul proaspăt al inovației muzicale.
Nu ratați un eveniment ce promite ca fiecare notă transformarea fiecărei note într-o poveste și fiecare tăcere într-un moment de reflecție.

Recital DUO PROFUNDIS | NICHOLAS ISHERWOOD – voce, ARTHUR BALOGH - contrabas
2024-10-22 19:00 - 20:30 | Biserica Piaristă „Înălțarea Sfintei Cruci”, Bulevardul Regele Ferdinand I 3, Timisoara, 300006, România
În 22 octombrie 2024, de la ora 19:00, ne dăm întâlnire la un recital captivant, susținut de DUO PROFUNDIS, format din baritonul britanic Nicholas Isherwood, renumit pentru interpretările sale emoționante și tehnica vocală impecabilă, cu numeroase apariții pe cele mai prestigioase scene de operă din întreaga lume, și talentatul contrabasist Arthur Balogh, instrumentist al Filarmonicii Banatul Timișoara. Marți seara, vocea fermecătoare a baritonului și sunetul contrabasului ne vor purta într-o călătorie sonoră inedită, cu un program variat ce include lucrări semnate de compozitori renumiți, cunoscuți pentru abordările lor neconvenționale și explorarea limitelor muzicii contemporane.
György Kurtág, un maestru al microcosmosului sonor, ne va purta într-o lume de emoții condensate, unde fiecare notă are o profundă semnificație. Lucrările sale sunt o reflecție asupra trecutului, dar și o invitație la introspecție.
Gabriel Mălăncioiu, un compozitor inovator, ale cărui creații îmbină tradiția cu modernitatea, oferind o experiență sonoră unică, plină de nuanțe și profunzime.
Sabina Ulubeanu * aduce un suflu proaspăt, explorând teme contemporane și provocându-ne să ne gândim la contextualul social și emoțional din spatele muzicii.
Din universul experimental al lui Karlheinz Stockhausen, vom explora texturi sonore complexe, care ne provoacă mintea și emoțiile, .
Giacinto Scelsi, cu filosofia sa unică despre muzică, va fi un alt punct de atracție, demonstrând cum un simplu sunet poate căpăta infinite dimensiuni, invitând publicul să se adâncească în meditație.
De asemenea, Steve Lacy, marele inovator al compoziției și improvizației, ne va încânta cu lucrări ce sfidează convențiile și ne îndeamnă să ne lăsăm imaginația să zboare.

*Această creație artistică a fost realizată printr-o finanțare Energie! Burse de creație, acordată de Municipiul Timișoara, prin Centrul de Proiecte. Creația nu reprezintă în mod necesar poziția Centrului de Proiecte al Municipiului Timișoara, iar acesta nu este responsabil de conținutul ei sau de modul în care poate fi folosită.

Recital FILACADEMICA | Studenți ai Facultății de Muzică și Teatru & Artiști ai Filarmonicii Banatul Timișoara
2024-10-23 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm să experimentați o seară magică dedicată muzicii rafinate în cadrul recitalului „FILACADEMICA”, un eveniment de excepție unde studenții talentati ai Facultății de Muzică și Teatru se reunesc cu artiști de renume ai Filarmonicii Banatul Timișoara. Miercuri, 23 octombrie 2024, la ora 19:00, la Sala Capitol vor răsuna lucrări contemporane deja intrate în repertoriul universal, interpretate cu pasiune și măiestrie.
Printre compozitorii ce vor fi celebrați se numără Remus Georgescu, Teodor Tutuianu, György Kurtag, și Arnold Schoenberg, fiecare aducând o nuanță distinctă și inconfundabilă în programul serii. Universul sonor va cuprinde piese variate, de la sonatine și meditații, la lucrări inovatoare, promițând o experiență auditivă captivantă.

Recital O, GLORIOSA DOMINA | Duo Hesperus
2024-10-24 19:00 - 20:30 | Biserica Piaristă „Înălțarea Sfintei Cruci”, Bulevardul Regele Ferdinand I 3, Timisoara, 300006, România
Vă invităm să fiți parte a unei seri de excepție în data de 24 octombrie 2024, ora 19:00, la Biserica Piaristă, unde Duo Hesperus, format din talentații chitariști Costin Soare și Ioan Bănescu, va aduce la viață opere inspirate de imnul medieval „O, gloriosa Domina” și nu numai. De asemenea, veți putea savura imprevizibilele variațiuni ale lui Andrei Petrache și Dan Variu, un omagiu vibrant adus legendarei teme medievale.
Programul recitalului va explora un mozaic inedit de creatori contemporani, inclusiv lucrări de Alexandru Murariu, Dan Dediu, Violeta Dinescu și Gabriel Almași, fiecare aducând o notă unică de rafinament și creativitate.
Savurați o seară muzicală ce promite să vă introducă în nucleul inspirației artistice.
